CELEX: 32004R1845
Language: el
Date: 2004-10-22 00:00:00
Title: Κανονισμός (ΕΚ) αριθ. 1845/2004 της Επιτροπής, της 22ας Οκτωβρίου 2004, που συμπληρώνει το παράρτημα του κανονισμού (ΕΚ) αριθ. 2400/96 για την εγγραφή ορισμένων ονομασιών στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Tergeste, Lucca, Miele della Lunigiana και Άγιος Ματθαίος Κέρκυρας (Agios Mathaios Kerkyras)]

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 322/14
            
         
      ΚΑΝΟΝΙΣΜΌΣ (ΕΚ) αριθ. 1845/2004 ΤΗΣ ΕΠΙΤΡΟΠΉΣ
   
   της 22ας Οκτωβρίου 2004
   που συμπληρώνει το παράρτημα του κανονισμού (ΕΚ) αριθ. 2400/96 για την εγγραφή ορισμένων ονομασιών στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Tergeste, Lucca, Miele della Lunigiana και Άγιος Ματθαίος Κέρκυρας (Agios Mathaios Kerkyras)]
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 6 παράγραφοι 3 και 4,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 5 του κανονισμού (ΕΟΚ) αριθ. 2081/92, η Ιταλία διαβίβασε στην Επιτροπή τρεις αιτήσεις καταχώρισης ως ονομασιών προέλευσης των ονομασιών «Tergeste», «Miele della Lunigiana» και «Lucca»· η Ελλάδα διαβίβασε στην Επιτροπή αίτηση καταχώρισης ως γεωγραφικής ένδειξης, της ονομασίας «Άγιος Ματθαίος Κέρκυρας» (Agios Mathaios Kerkyras).
            
         
               (2)
            
            
               Σύμφωνα με το άρθρο 6 παράγραφος 1 του ανωτέρω κανονισμού, διαπιστώθηκε ότι οι αιτήσεις είναι σύμφωνες με τον κανονισμό αυτόν, ιδίως αφού περιλαμβάνουν όλα τα προβλεπόμενα από το άρθρο 4 του κανονισμού στοιχεία.
            
         
               (3)
            
            
               Καμία δήλωση εναντίωσης, κατά την έννοια του άρθρου 7 του κανονισμού (ΕΟΚ) αριθ. 2081/92 δεν διαβιβάστηκε στην Επιτροπή μετά τη δημοσίευση στην Επίσημη Εφημερίδα της Ευρωπαϊκής Ένωσης
                   (2), των ονομασιών που αναγράφονται στο παράρτημα του παρόντος κανονισμού.
            
         
               (4)
            
            
               Κατά συνέπεια, οι ονομασίες αυτές μπορούν να εγγραφούν στο μητρώο προστατευομένων ονομασιών προέλευσης και προστατευομένων γεωγραφικών ενδείξεων και άρα να προστατεύονται, στο κοινοτικό επίπεδο, ως προστατευόμενες ονομασίες προέλευσης ή γεωγραφικές ενδείξεις.
            
         
               (5)
            
            
               Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής (3),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 2400/96 συμπληρώνεται από τις ονομασίες που αναγράφονται στο παράρτημα του παρόντος κανονισμού και οι ονομασίες αυτές εγγράφονται ως προστατευόμενες ονομασίες προέλευσης (ΠΟΠ) ή προστατευόμενες γεωγραφικές ενδείξεις (ΠΓΕ), στο μητρώο προστατευομένων ονομασιών προέλευσης και προστατευομένων γεωγραφικών ενδείξεων που προβλέπεται από το άρθρο 6 παράγραφος 3 του κανονισμού (ΕΟΚ) αριθ. 2081/92.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Οκτωβρίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 208 της 24.7.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1215/2004 της Επιτροπής (ΕΕ L 232 της 1.7.2004, σ. 21).
   
      (2)  ΕΕ C 303 της 13.12.2003 (Tergeste).
   
      ΕΕ C 321 της 31.12.2003, σ. 39 (Miele della Lunigiana).
   
      ΕΕ C 321 της 31.12.2003, σ. 45 (Lucca).
   
      ΕΕ C 321 της 31.12.2003, σ. 43 (Άγιος Ματθαίος Κέρκυρας/Agios Mathaios Kerkyras).
   
      (3)  ΕΕ L 327 της 18.12.1996, σ. 11· κανονισμός όπως τροποποιήθηκε τελευταία από τον κανονισμό (ΕΚ) αριθ. 1486/2004 (ΕΕ L 273 της 21.8.2004, σ. 9).
   
      ΠΑΡΑΡΤΗΜΑ
      ΠΡΟΪΟΝΤΑ ΤΟΥ ΠΑΡΑΡΤΗΜΑΤΟΣ Ι ΤΗΣ ΣΥΝΘΗΚΗΣ ΠΡΟΟΡΙΖΟΜΕΝΑ ΓΙΑ ΑΝΘΡΩΠΙΝΗ ΔΙΑΤΡΟΦΗ
      Λιπαρές ουσίες (βούτυρο, μαργαρίνη, έλαια κ.λπ.)
      ΙΤΑΛΙΑ
      Tergeste (ΠΟΠ)
      Lucca (ΠΟΠ)
      ΕΛΛΑΔΑ
      Άγιος Ματθαίος Κέρκυρας/Agios Mathaios Kerkyras (ΠΓΕ)
      Λοιπά προϊόντα ζωικής προέλευσης (αυγά, μέλι, διάφορα γαλακτοκομικά πλην του βουτύρου κ.λπ.)
      ΙΤΑΛΙΑ
      Miele della Lunigiana (ΠΟΠ)